K-ryhmän latausverkostoon 50 kilowatin pikalatauspisteitä | Autotoday
Koti Sähkö K-ryhmän latausverkostoon 50 kilowatin pikalatauspisteitä
K-ryhmän latausverkostoon 50 kilowatin pikalatauspisteitä
Kuva: ABB.
ABB toimittaa yhteistyössä Onnisen kanssa Terra 54 High Voltage -pikalatauspisteitä K-ryhmän valtakunnalliseen sähköautojen latausverkostoon syksyn 2019 aikana.
Uudet pikalatauspisteet ovat valmiita uusien sähköautojen korkeisiin akkujännitteisiin. K-kauppojen yhteyteen tulevat 50 kW:n tehoiset pikalatauspisteet soveltuvat hyvin kaupassakäynnin aikana tapahtuvaan nopeaan lataukseen.
– Korkeampi latausjännite on jo käytössä hyötyajoneuvoissa, kuten sähköbusseissa sekä kuorma- ja jakeluautoissa, tuotemarkkinointijohtaja Henri Kapp ABB:ltä kertoo.
Uudet laitteet tulevat osaksi K-Lataus-verkostoa ja niiden asentamisesta ja ylläpidosta vastaa K-Latauksen kumppani Plugit Finland Oy.
Sekä sähköautojen että niiden latauspisteiden määrä on kasvussa ympäri maailmaa. Latauspisteitä listaavan Open Charge Mapin tietokannassa on tällä hetkellä 150 000 latauspistettä 75 000 eri sijainnissa ympäri maailman.
Edellinen artikkeliGasumin tuleva virolainen kilpailija lupaa matalampaa hintatasoa
Seuraava artikkeliWRC: Walesin ralli käynnistyi Meeken komennossa